polyglot-tagger/wikipedia-language-snippets-filtered huggingface dataset:
ان 5 تحصیلوں میں سے بلحاظ آبادی و رقبہ روہڑی سب سے چھوٹی تحصیل ہے، لیکن تاریخی اعتبار سے اور اہم ریلوے اسٹیشن کے باعث اس کی اہمیت زیادہ ہے۔
علاوہ ازیں یہاں کا سکھر بیراج سندھ کے نہری نظام میں ریڑھ کی ہڈی کی حیثیت رکھتا ہے جبکہ یہاں کا صنعتی علاقہ بالائی سندھ کی صنعتی ضروریات پوری کرتا ہے۔
اس کارڈ کا 13 ہندسی نمبر بوقت پیدائش ہی ہر اس پاکستانی بچے کو دے دیا جاتا ہے جب اس بچے کے والدین اس کی پیدائش سے متعلق ضروری سرکاری کاغذی کارروائی انجام دے دیتے ہيں یعنی آر جی ٹو فارم جسے - بھی کہا جاتا ہے۔
پرانے شناختی کارڈ نمبر یکم جنوری 2004ء سے منسوخ کر دیے گئے ہیں مگر تا حال پھر بھی کسی احتیاطی ضرورت کے تحت نئے کارڈ میں اس کا بھی اندراج کیا جاتا ہے )
نادرا کے اس نئے کارڈ میں کئی ایسی خصوصیات شامل ہيں جو اس کارڈ کے معلومات کو مستند اور درست بنانے کے ساتھ ساتھ جعل سازی کی روک تھام میں بھی معاون ہیں ۔
اس کارڈ کی تصدیق کے لیے کچھ ایسی مشینوں کا استعمال کیا جاتا ہے جنہيں نادرا کی زیر نگرانی بنایا گیا ہے جس کے ذریعے کارڈ اور کارڈ یافتہ شہری کی تصدیق کے لیے کارڈ پر موجود بار کوڈ کے علاوہ انگوٹھے کے نشان کا بھی استعمال کیا جاتا ہے۔
کمپیوٹرائزڈ قومی شناختی کارڈ ایک جدید کمپیوٹرائزڈ نظام سے مربوط کارڈ ہے جو ہر پاکستانی شہری کی معلومات کو جدید ٹیکنالوجی سے ہم آہنگ کرنے کے لیے ایک ابتدائی قدم ہے۔
یہ کارڈ ہر پاکستانی شہری کے لیے 18 سال کی عمر کے بعد بنوانا ضروری ہے جو کئی سرکاری و نجی کارروائیوں میں پاکستانی شہری کی حیثيت سے پہچان کے لیے ضروری ہے۔
1945ء میں مولانا شبیر احمد عثمانیؒ نے جمعیت علما اسلام کی بنیاد رکھی، جو انگریز سے آزادی کے ساتھ ساتھ مسلمانان ہند کے لیے الگ مملکت کے حصول کے لیے کوشش کر رہی تھی۔
1947ء کے قیام پاکستان سے لے کر آج تک جمعیت علما اسلام ملکی سیاست میں ایک اہم اور سب سے بڑی سیاسی جماعت ہے اور ملکی سیاست میں اپنا مثبت کردار ادا کر رہی ہے۔
پارلیمنٹ میں ذو الفقار علی بھٹو کے مقابلے میں ساری جماعتوں کی طرف سے متفقہ اپوزیشن لیڈر حضرت مولانا مفتی محمود رحمة اللہ علیہ تھے، جو 1970ء میں صوبہ سرحد کے وزیر اعلیٰ بنے، جن کے دور وزارت کی نمایاں خصوصیات حصب ذیل ہیں:
اس وقت جمعیت علما اسلام کے موجودہ سیٹ اپ میں قومی اسمبلی، سینٹ، بلوچستان اسمبلی، خیبر پختون خواہ اسمبلی اور گلگت، بلتستان اسمبلیوں میں ارکان کی مجموعی تعداد 50 کے قریب ہے۔
شعائر اسلام اور مرکز اسلام یعنی حرمین شریفین کا تحفظ، پاکستان میں موجود مختلف اسلامی اداروں بشمول دینی مدارس، مسجد، دار الیتامی، مکتبات کی حفاظت کرنا۔
قرآن کریم اور احادیث نبویہ کی روشنی میں زندگی کے تمام شعبوں میں سیاسی، اقتصادی، معاشی اور مذہبی اور ملکی انتظامات میں مسلمانوں کی رہنمائی کرنا اور اس کے مطابق مثبت عملی جد و جہد کرنا۔
پاکستان میں جامع و عالمگیر نظام تعلیم کی ترویج و ترقی کے لیے کوشش کرنا، جو پاکستانی عوام کے ایمان اور عقیدے کے موافق ہو، دینی اقدار اور اسلامی نظام کا تحفظ کرنا۔
جے یو آئی نے بھارت کو ‘زیادہ پسند کی جانے والی قوم’ کہلائے جانے کی حمایت کی اور اس کے حق میں دلائل دیئے کہ اس طرح تاجربرادری کو فائدہ پہنچے گا۔
جے یو آئی نے پارلیمانی کمیٹی کے سیشن برائے گھریلو تشدد کے بل کو پاکستان میں ‘مغربی ثقافت’ پھیلانے کی ایک سازش قرار دیا اور دھمکی دی کہ بل نے قانون کا درجہ اختیار کیا تو ملک گیر احتجاج ہوگا۔
پارٹی نے پاکستان کے شمالی قبائلی علاقوں میں امریکی ڈرون حملے کی سخت مخالفت کی لیکن اب کبھی کبھار حکومت پر تنقید کرتے ہوئے اسے حکومت کی ‘پرو امریکی پالیسی’ قرار دیتی ہے۔
اس حوالے سے الزام لگایا جاتا ہے کہ انٹر سروس انٹیلی جنس نے سابق آرمی چیف جنرل پرویز مشرف کی حمایت میں اضافہ کرنے کے لیے ایم ایم اے کی بنیاد رکھی تھی۔
بس ریپڈ ٹرانزٹ منصوبے کی تکمیل میں تاخیر پر جمعیت علمائے اسلام نے وزیراعلیٰ خیبر پختونخوا پرویز خٹک سے مطالبہ کیا کہ وہ رواں برس 20 مئی سے قبل منصوبہ مکمل کریں ورنہ جے یو آئی صوبائی حکومت کے خلاف احتجاج کرے گی۔
مولانا فضل الرحمٰن بیان کر چکے ہیں کہ خارجہ پالیسی میں کشمیر کے مسئلے کو ترحیج دینے کی ضرورت ہے اور حکومت پاکستان کشمیری عوام کی اخلاقی اور سفارتی مدد کا اعلان کرے۔
2008 کے انتخابات میں جے یو آئی نے پاکستان پیپلز پارٹی کے ساتھ سیاسی اتحاد کے ذریعے وفاق میں حکومت بنائی اور دسمبر 2010 تک وفاقی کابینہ کا حصہ رہی۔
مولانا فضل الرحمٰن نے دسمبر 2017 کو وفاق کے زیر انتظام علاقے کو صوبے کا درجہ دینے کا مطالبہ کیا اور قبائلی علاقوں کو خیبر پختونخوا میں ضم کرنے کی تجویز کے خلاف مخالفت جاری رکھنے کی قسم کھائی۔
قرآن کریم اور احادیث نبویہ کی روشنی میں زندگی کے تمام شعبوں میں سیاسی، اقتصادی، معاشی، اور مذہبی اور ملکی انتظامات میں مسلمانوں کی رہنمائی کرنا، اور اس کے مطابق مثبت عملی جد و جہد کرنا۔
شاہ عبدالقادر کا اردو ترجمہ "موضح قرآن” اپنی غیر معمولی خصوصیات کی وجہ سے برصغیر کے مسلمانوں میں "الہامی ترجمہ” کے نام سے مشہور رہا ہے۔
اور حقیقت میں یہ قرآن کریم کا واحد ترجمہ ہے جو اردو میں پہلا با محاورہ ترجمہ ہونے کے ساتھ ساتھ قرآنی الفاظ کی ترتیب اور اس کے معانی و مفہوم سے حیرت انگیز طور پر قریب ہے۔
’’شاہ عبد القادر کا ترجمہ جیسے استعمال محاورات میں بے نظیر سمجھا جاتا ہے ویسے ہی باوجود پابندی محاورہ، قلت تغیر اور خفت تبدل میں بھی بے مثل ہے“۔
شاہ عبدالقادرؒ کے ترجمہ کے متعلق پروفیسر نثار احمد فاروقی کی رائے ملاحظہ فرمایئے تاکہ معلوم ہو کہ انہوں نے کس طرح مثالوں کے ذریعہ اس ترجمہ کی خوبیاں بیان کی ہیں:
’’نثری تراجم میں حضرت شاہ عبدالقادر دہلوی کا ترجمہ موضح قرآن ۱۲۰۰ھ اردو زبان میں قرآنی مطالب کو فصاحت اور سلاست کے ساتھ آسان اور دلنشین اسلوب میں پیش کرنے کی بہترین کوشش ہے۔
مثلاً انہوں نے ’وکلمۃ اللہ ھی العلیا‘ کا ترجمہ یوں کیا ہے ’اور اللہ ہی کا بول بالا ہے‘ میں سمجھتا ہوں کہ اردو میں اس سے بہتر اور کوئی ترجمہ ان الفاظ کا ممکن نہیں۔
مفتی اعظم پاکستان مفتی محمد شفیع نے اسی لحاظ سے بعض بزرگوں کے حوالہ سے لکھا ہے کہ شاہ صاحب نے مسجدِ اکبرآبادی میں چالیس برس اعتکاف کی حالت میں ترجمہ قرآن تحریر فرمایا۔
شاہ عبد القادر کا اردو ترجمہ " موضح قرآن " اپنی غیر معمولی خصوصیات کی وجہ سے بر صغیر کے مسلمانوں میں " الہامی ترجمہ " کے نام سے مشہور رہا ہے۔
" شاہ عبد القادر کا ترجمہ جیسے استعمال محاورات میں بے نظیر سمجھا جاتا ہے ویسے ہی باوجود پابندی محاورہ، قلت تغیر اور خفت تبدل میں بھی بے مثل ہے "۔
کچھ عرصہ پہلے سوئٹزرلینڈ میں مساجد کے میناروں کے متعلق ایک ریفرنڈم کرایا گیا جس میں حصہ لینے والوں کی اکثریت نے ملک میں میناروں پر پابندی لگانے کا مطالبہ کیا۔
اس معاملے کا آغاز سن 2007 میں اس وقت ہوا جب مختلف مسلمان تنظیموں نے سوئٹزرلینڈ کے تین مختلف شہروں میں میناروں کی تعمیر کی اجازت مانگی نیز سارے یورپ کے مسلمانوں کے لیے برن شہر میں ایک عالیشان سنٹر بنانے کا منصوبہ پیش کیا۔
چنانچہ یکم مئی 2007 کو میناروں کی تعمیر کے خلاف ایک تحریک کا آغاز ہوا اور 29 جولائی 2008 تک اس تحریک کے حق میں ایک لاکھ سے زائد لوگوں کے دستخط اکٹھے کر لیے گئے تھے۔
میناروں کی تعمیر کے خلاف تحریک چلانے والے اپنے نقطہ نظر کے حق میں یہ دلیل دیتے ہیں کہ وہ مساجد کی تعمیر کے خلاف نہیں بلکہ صرف میناروں کی تعمیر کے خلاف ہیں نیز ان کا کہنا ہے کہ مینار مساجد کا ضروری حصہ نہیں نیز یہ کہ مینار کے بغیر بھی مساجد تعمیر اور اسلام پر عمل کیا جا سکتا ہے اور قرآن نیز دوسری اسلامی مقد س کتب میں میناروں کی ضرورت کا کوئی ذکر موجود نہیں۔
اس ضمن میں ترکی کے وزیر اعظم کی ایک تقریر کا بھی حوالہ دیا جاتا ہے جس میں انہوں نے ایک نظم پڑھی تھی جس میں یہ کہا گیا ہے کہ ”مساجد ہماری بیرکس اور گنبد ہمارے ہیلمٹ اور مینار ہماری سنگینیں ہیں“۔
اس کے مقابل پر سوئس مسلمانوں اور ان کے وکلاءکا کہنا ہے کہ 70 ہجری ہی سے مساجد کے ساتھ مینار تعمیر کیے جا رہے ہیں اور 1500 سال سے یہ مساجد کا ایک ضروری حصہ بن چکے ہیں ان کا سیاسی طاقت کے ساتھ کوئی تعلق نہیں۔
دوسرے یہ کہ کسی کو یہ حق نہیں کہ وہ فیصلہ کرے کہ مساجد میں کیا چیز شامل ہے اور کیا نہیں یہ فیصلہ صرف مسلمان ہی خود کر سکتے ہیں۔
سوئٹزرلینڈ کے قانون کے مطابق ایسے ریفرنڈم کو قانون کا حصہ بنانا ضروری ہے لیکن اس قانون کے سوئٹزرلینڈ کے دستور، جس میں آزادی مذہب کی ضمانت دی گئی ہے، کے ساتھ تضاد میں ہونے کی بنا پر بعض مسلمان تنظیموں نے سوئس سپریم کورٹ اور اسی طرح یورپین عدالت برائے انسانی حقوق میں اس کے خلاف اپیل کرنے کا عندیہ دیا ہے۔
سوئٹزرلینڈ کے مذہبی انتہا پسندوں کی طرف سے مسلمانوں کی مساجد میں مینار تعمیر کرنے کی مخالفت تحریک شروع کی گئی جسے سوئس قوم کی اکثریت کی حمایت حاصل ہو گئی۔
اپنے وسیع و عریض رقبے اور بے شمار ایکو سسٹموں جن میں پہاڑوں سے لے کر شہری آبادیاں بھی شامل ہیں، کی وجہ سے کینیڈا میں بے شمار جانور ایسے موجود ہیں جو کہیں ایک جگہ اور نہیں ملتے۔
ان میں لنکس، باب کیٹ، کوگر، لومڑیاں، گیدڑ، بھیڑیئے، ریچھ ، ریکون، سٹوٹ، مارٹن، ولورین، بجو، اود بلاؤ، سکنک، سمندری بچھڑے، سمندری شیر، والرس اہم ہیں۔
کترنے والے جانوروں میں شمالی امریکا کی سیہی، اود بلاؤ، گلہری، کالی دم والے پریری ڈاگ، مارموٹ، گراؤنڈ ہاگ، گوفر، چوہے، وُل، لیمنگ کی بہت ساری اقسام موجود ہیں۔
تجریدی الجبرا کی نصابی کُتب انواع الجبرائی ساختوں کی مسلمہ تعاریف سے شروع کرتی ہیں اور پھر ان کے خاصوں کو قائم کرنے جاتی ہیں، جس سے جھوٹا تصور قائم ہوتا ہے کہ الجبرائی مسلمات پہلے آئے اور پھر ان سے مزید مطالعاتی تحریک ہوئی۔
بہت سے نظریات جو ہم الجبرا کا حصہ پہچانتے ہیں کا آغاز ریاضی کے مختلف شعبوں میں بے جوڑ معلومہ کا مجموعہ سے ہوا، جنھوں نے ایک مشترکہ موضوع حاصل کیا جو ایسا گودا بنا جس کے گرد پھر مختلف نتائج کو گروہ بند کیا گیا اور آخرکار مشترک تصورات کا طاقم بن کر متحد ہوئے۔
چکوری اور ارفع درجہ ہئیات اور ڈیوفانٹین مساوات کی حسابی تفتیش، نمایاں ً، فرمے کا آخری قضیہ کا مثبوت، جس نے راستاً حلقہ اور متصورہ کے تصورات پیدا کیے۔
تجریدی الجبرا شاخ ہے ریاضیات کی جس میں الجبرائی ساختیں، جیسا کہ گروہ، حلقہ، میدان، مِطبقیہ، سمتیہ فضاء اور الجبرات، مطالعہ کیے جاتے ہیں۔
اصطلاح تجریدی الجبرا بیسویں صدی کے شروع میں سکہ بند کی گئی اِس علاقہ کو ممیز کرنے کی خاطر اُس سے جو معمول میں الجبرا کہلاتا ہے، کلیات اور الجبرائی اظہاریہ، جس میں حقیقی یا مختلط نامعلومات شامل ہوں، کی کاریگری کے قواعد کا مطالعہ، جس کو اب ابتدائی الجبرا کہا جاتا ہے۔
1973 - فلم فیئر بہترین معاون اداکار ایوارڈ برائے نمک حرام 1977 - فلم فیئر بہترین اداکار ایوارڈ برائے امر اکبر اینتھونی 1978 - فلم فیئر بہترین اداکار ایوارڈ برائے ڈان 1990 - فلم فیئر لائف ٹائم اچیومنٹ ایوارڈ
2001 - بالی وڈ مووی ایوارڈ - نقاد ایوارڈ مرد برائے محبتیں 2003 - بالی وڈ مووی ایوارڈ - سنسنی خیز اداکار برائے کانٹے 2006 - بالی وڈ مووی ایوارڈ - بہترین اداکار برائے بلیک زی سِنی ایوارڈ
انہوں نے جس شخصیت کو بھی اپنا موضوع بنایااسے اِس خوبصورتی اور اچھوتے پن کے ساتھ دنیا کے سامنے پیش کیا کہ وہ شخصیت اپنی تمام تر آب و تاب کے ساتھ ابھر کر سامنے آگئی۔
مَیں ممتاز مفتی کا پَیرو کار اس اعتبار سے ہوں کہ ممتاز مفتی شخصیت نگار ی کے فن کے استاد ہیں اور میں بھی اس شعبے میں گزشتہ تین دہائیوں سے ٹامک ٹوئیاں مار رہا ہوں، شخصیت نگاری ، خاکہ نگاری کا ایک طالب علم ہوں، میں نے ممتاز مفتی کو پڑھا اور ان سے بہت کچھ سیکھا،اگر میں یہ کہوں کہ وہ میرے روحانی استاد ہیں تو غلط نہ ہوگا۔
ان پر لکھنے کی ابتدا ان ہی کی کہی ہوئی بات سے ہی شروع کروں گا، ممتاز مفتی کا کہنا تھا کہ’ آپ کو صرف اس شخصیت پر لکھنے کا حق حاصل ہے جس کے لیے آپ کے دل میں جذبہ ٔ احترام ہے‘۔
میں ممتاز مفتی کی اس بات کی سو فیصد تائید کرتا ہوں ، میری اپنی رائے بھی یہی ہے اور میں نے اپنے تجربے سے یہ سیکھا ہے کہ شخصیات کو اپنا موضوع بنانے والوں کو انہی لوگوں پر قلم اٹھانا چاہیے جن کے لیے ان کے دل میں محبت، اِحتِرام، عزت، توقیر اور حُرمت کا جذبہ پایا جاتا ہو۔
الحمد اﷲ مَیں نے اب تک بے شمار احباب کی شخصیت کو اپنا موضوع بنایا ، ان میں شاعر ، ادیب، مصنفین، سماجی شخصیات، سیاسی شخصیات، اپنی ماں اور اپنے باپ کے علاوہ بعض عزیز و رشتہ داروں پر لکھ میرے دل میں ان کے لیے یہی جذبہ تھا۔
اردوکا یہ مایۂ ناز افسانہ نگار ، خاکہ نگار اور سفر نامے لکھنے والا ادیب و قلم کار 27اکتوبر 1995 ء میں ہم سے جدا ہوا لیکن اس کی تحریریں آج بھی ادب کی دنیا میں اہم ہیں.
اشفاق احمد جو ممتاز مفتی کے قریبی دوست تھے کے مطابق ممتاز مفتی تقسیم ہند سے پہلے غیر معروف ادب کے انتہائی دلدادہ تھے، یہاں تک کہ وہ اکثر سویڈن کے کئی غیر معروف ادیبوں کے ناول پڑھتے نظر آتے۔
گو کہ ان کی شخصیت پر قدرت اللہ شہاب کی عادات، اطوار اور نظریات اثر انداز ہوئے لیکن پھر بھی وہ بحیثیت ادیب اپنی یگانیت اور اچھوتے پن کو برقرار رکھنے میں کامیاب رہے۔
جبکہ"ہند یاترا"، "لبیک" جیسے سفر نامے بھی تحریر کیے اور خاکہ نگاری میں "اوکھے لوگ"،"پیاز کے چھلکے" اور "تلاش" جیسی کتابوں کے خالق ہیں۔
غنی خان برطانوی دور حکومت کی انتظامی تقسیم کے مطابق صوبہ سرحد کے قصبہ ہشت نگر میں پیدا ہوئے جو آج کل گاؤں اتمانزئی، ضلع چارسدہ کہلاتا ہے۔
گو ہندوستان کی تقسیم سے پہلے ہی انھوں نے سیاست کو خیرباد کہہ دیا تھا لیکن حکومت پاکستان نے 1948ء میں غنی خان کو اپنے والد کے ہمراہ گرفتار کر لیا۔
زندگی کے آخری دور میں بہرحال ان کی فنون و ادب میں خدمات کے صلے میں حکومت پاکستان نے انعام سے نوازا اور ان کی شاعری کو 1985ء کے بعد کہیں پزیرائی مل سکی ورنہ اس سے پہلے سرکاری سطح پر انھیں انتہائی ناپسندیدہ فنکار تصور کیا جاتا رہا۔
پشتون ہونا صرف ایک نسل سے تعلق رکھنا نہیں ہے، بلکہ یہ تو زندگی میں غیرت اور محبت کے وہ جذبات ہیں جو ہر انسان میں کہیں نا کہیں پائے جاتے ہیں اور یقین کیجیے یہ جذبات انسان پر حاوی ہوتے ہیں۔
ان کی سب سے بڑی خوبی جو مجھے بھاتی ہے وہ یہ کہ یہ اپنے بہترین کپڑے پہن کر اور تیار ہو کر اور خوشی سے اپنے وطن کی بقاء کی جنگ کے لیے جاتے ہیں یا مر جاتے ہیں یا دشمن کو مار دیتے ہیں۔
غنی خان کی شاعری پشتو کے کلاسیکی شعرا سے نسبتاً جداگانہ رنگ رکھتی ہے، اس کی وجہ غنی خان علم کے حصول کے ذرائع، آبائی و بیرون ملک ثقافتوں کا مشاہدہ، نفسیات، جذباتیت اور زندگی پر مذہب کے اثرات کی جدا تشریح ایسے عناصر ہیں جو غالب نظر آتے ہیں۔
غنی خان کی وفات کے بعد، حکومت خیبر پختونخوا نے 8 ایکڑ رقبہ پر غنی خان کو خراج تحسین پیش کرنے کے لیے کتب خانہ قائم کیا اور اس کو حجرہ غنی یا غنی ڈیری سے منسوب کیا۔
بمبئی میں وہ ساحر لدھیانوی کے مہمان بنے اور وہاں کیفی اعظمی، شاہد لطیف، یش چوپڑا اور گرودت سے اُن کی ملاقاتیں بھی ہوئیں جن کا احوال جاوید شاہین کی خود نوشت’میرے ماہ و سال‘ میں موجود ہے۔
گورنمنٹ کالج لاہور میں حصولِ تعلیم کے دوران نوجوان جاوید شاہین کو مظفر علی سید، حنیف رامے اور شہزاد احمد جیسے قلم کاروں اور دانش وروں کی صحبت نصیب ہوئی اور نظم و نثر کے بارے میں ان کے نوخیز ذہن کی خاصی تربیت ہو گئی۔
16 سال کی عمر میں اسے گرجستانی آرتھوڈکس مذہبی تربیت گاہ کی جانب سے وظیفہ ملا، جہاں اس نے شاعری کا آغاز بھی کیا اور جبراً روسی زبان بولنے کے خلاف بغاوت بھی کی۔
1939ء میں استالن کی زیر قیادت سوویت اتحاد نے نازی جرمنی کے ساتھ عدم جارحیت کا معاہدہ کیا جس کے بعد پولینڈ، فن لینڈ، بالٹک ریاستوں، بیسربیا اور شمالی بوکووینا میں روس نے جارحانہ پیش قدمی کی۔
1941ء میں جرمنی کی جانب سے معاہدے کی خلاف ورزی کے باعث سوویت اتحاد نے اتحادیوں میں شمولیت اختیار کر لی جس نے دوسری جنگ عظیم میں محوری قوتوں کی شکست میں اہم کردار ادا کیا لیکن سوویت اتحاد کو اس فتح کی زبردست قیمت چکانی پڑی اور تاریخ کی تمام جنگوں کا سب سے زیادہ جانی نقصان اٹھاناپڑا۔
بعد ازاں اتحادیوں کے اجلاس میں تردیدی بیانات کے باوجود استالن نے مشرقی یورپ کے بیشتر ممالک میں اشتراکی حکومتیں قائم کروائیں، جس نے ایک مشرقی اتحاد تشکیل دیا جو سوویت اقتدار کے 'آہنی پردہ' تلے تھے۔
1930ء کی دہائی کے اواخر میں استالن نے 'عظیم صفائی' کا آغاز کیا جسے 'عظیم دہشت' بھی کہا جاتا ہے، جو اشتراکی جماعت کو ان افراد سے پاک صاف کرنے کی مہم تھی جو بد عنوانی، دہشت گردی یا غداری کے مرتکب تھے؛ استالن نے اس مہم کو عسکری حلقوں اور سوویت معاشرے کے دیگر شعبوں تک توسیع دی۔
زرعی شعبے میں یکدم تبدیلی نے اشیائے خور و نوش کے پیداواری عمل کو تہ و بالا کر ڈالا جس کے نتیجے میں بڑے پیمانے پر قحط پھیلا جس میں 1932ء کا قیامت خیز سوویت قحط بھی شامل ہے جسے یوکرین میں کہا جاتا ہے۔
ابتدا میں وہ مولانا ابوالکلام آزادؒ اور مولانا عبد الماجد دریابادیؒ سے متاثر تھے مگر پھر مولانا مودودیؒ کی تحریروں سے متاثر ہوکر جماعت اسلامی میں شامل ہو گئے۔
اس کے علاوہ ’’اشارات‘‘ پر مبنی ان کے مقالے، دیگر اخبارات و جرائد کے لیے لکھے جانے والے مضامین کو مرتب کیا جائے تو درجنوں کتابیں سامنے آسکتی ہیں۔
انہوں نے اسلامیہ ہائی اسکول راولپنڈی سے میٹرک، ڈی اے وی کالج، راولپنڈی سے بی اے کیا اور بعد ازاں اسلامیہ ہائی اسکول، گوجرانوالہ میں انگریزی کے معلم مقرر ہوئے۔
ان کے انتقال پر مولانا مودودیؒ نے ان الفاظ میں ان کی خدمات کا اعتراف کیا کہ وہ شخص اُٹھ گیا جو دین و دنیا کے علوم کا جامع تھا اور جس کے قلم سے اُردو اور انگریزی میں وہ تحریریں نکلیں جو ان شاء اللہ رہتی دنیا تک طالبینِ حق کو نفع پہنچاتی رہیں گی۔
ایوب خان کے دورِ آمریت میں جب جماعت اسلامی سے وابستہ افراد کو سرکاری و نجی اداروں سے نکالا گیا تو اس کی زد میں پروفیسر عبد الحمید صدیقی بھی آ گئے۔
ایوب طب کالج کی بنیاد مئی1979ء میں حکومت پاکستان اور حکومت خیبر پختونخوا کی باہمی رضامندی سے رکھی گئی تاکہ طب کی تعلیم نہ صرف پشاور سے متصل علاقوں سے باہر فراہم کی جا سکے بلکہ ہزارہ ڈویژن اور شمالی علاقہ جات میں بہتر تعلیم اور ترقی کے نئے مواقع بھی دستیاب ہوں۔
اس درسگاہ میں طبی تعلیم کی پہلی جماعت سو طالب علموں پر مشتمل تھی اور شروع میں ایبٹ آباد میں واقع تعلیمی مرکز میں تعلیم دلائی گئی، تاآنکہ اس درسگاہ کی حالیہ عمارت تعمیر نہ ہو گئی۔
حکومت پاکستان کے ادارے “ کالج آف فزیشن اینڈ سرجن“ نے یہاں میڈیسن، جراحی، زچہ و بچہ کی صحت اور بیماریوں کی تشخیص کے حوالے سے مکمل اعتماد کا اظہار کیا ہے۔
برطانیہ کے نامی گرامی ادارے رائل کالج برائے صحت زچہ و بچہ نے یہاں واقع متعلقہ شعبہ کی مکمل تصدیق کر رکھی ہے اور یہاں سے فارغ التحصیل طلبہ کو طبی سہولیات و ٹریننگ فراہم کرنے کی ذمہ داری اٹھا رکھی ہے۔
اس درسگاہ میں صوبہ خیبر پختونخوا کے انتہائی قابل اساتذہ کی خدمات دستیاب ہیں اور صوبہ کی بہترین طبی تعلیم فراہم کرنے والے اداروں میں شمار کیا جاتا ہے۔
بالخصوص، حمد،نعت اور منقبت مذہبی رنگ کی ہیں تو، نظم، غزل اور دیگر اصناف سخن غیر مذہبی ہیں، مگر مسلم معاشرہ کا ایک اہم حصہ بن چکی ہیں۔
اور ایک گروہ اس بات کے بھی قائل ہے کہ یہاں کی خوبصورت آب و ہوا اور دولت کی ریل پیل دیکھ کر اہلِ عرب نے اس کو خیر اللہ نام دیا، پھر تبدیل ہوکر کیرلا ہو گیا ۔
1974ء میں ذوالفقار علی بھٹو نے گلگت بلتستان کا دورہ کیا تو انہوں نے سید مہدی شاہ اور دیگر طلبہ کی دعوت پر سکردو انٹرمیڈیٹ کالج میں خطاب کیا اور اس موقع پر ذو الفقار بھٹو نے اس کالج کو ڈگری کالج کا درجہ دینے کا اعلان کیا۔
سنہ اسّی کی دہائی کے شروع میں سید مہدی شاہ نے باقاعدہ عملی سیاست کا آغاز کیا اور وہ سکردو میونسپل کمیٹی کے بلا مقابلہ رکن منتخب ہوئے۔
اسی دوران انہوں نے غیر جماعتی بنیادوں پر ہونے والے گلگت بلتستان ناردرن ایریاز کونسل کے انتخابات میں حصہ لیا لیکن قمست نے ان کا ساتھ نہ دیا اور وہ یہ انتخاب ہار گئے۔
سید مہدی شاہ بے نظیر بھٹو کے اقتدار کے دونوں ادوار میں گلگت بلتستان میں سوشل ایکشن بورڈ کے چیئرمین اور پیپلز پروگرام کے ایڈمنسڑیڑ رہ چکے ہیں۔
2008ء میں پاکستان میں پیپلز پارٹی کی حکومت قائم ہونے کے بعد جولائی 2009ء میں سید مہدی شاہ گلگت بلتستان کے لیے پیپلز پارٹی کے صدر منتخب ہوئے۔
اسی دوران اس سال ستمبر میں پاکستان میں پیپلز پارٹی کی حکومت نے گلگت بلتستان میں "حکم نامہ عطائے اختیار و خود حکمرانی 2009ء" کا نفاذ کیا جس کے تحت گلگت بلتستان کی نئی انتظامی حیثیت متعین کی گئی۔
1999ء میں انہوں نے دوبارہ پیپلز پارٹی کے ٹکٹ پر گلگت بلتستان قانون ساز کونسل کے انتخابات میں حصہ لیا اور کامیاب ہوئے لیکن 2004ء میں ہونے والے قانون ساز کونسل کے انتخابات میں وہ ہار گئے۔
اس لحاظ سے میکسیکو شہر ٹوکیو، نیو یارک شہر، سیول اور ساؤ پاؤلو کے ساتھ آبادی کے لحاظ سے دنیا کے پانچ بڑے ام البلاد میں سے ایک ہے۔
شہر مقامی و ہسپانوی ثقافت کا عکاس ہے اور حالیہ چند دہائیوں میں عظیم مالیاتی، اقتصادی، تعلیمی، ثقافتی اور سیاحتی مرکز کی حیثیت سے ابھرا ہے۔
اس نے خود کو پاکستانی اور پنجابی سنیما کے معروف اور کامیاب ترین اداکاروں میں سے ایک کے طور پر قائم کیا، اور پاکستان کے " کلنٹ ایسٹ ووڈ " کے نام سے شہرت حاصل کی۔
ڈاکٹر روتھ . پیفاؤ ہسپتال کو 1888 میں سول ہاؤس کے کراچی کے طور پر قائم کیا گیا تھا جس میں ایک ہاتھ پر بوبوون پلیگ کی تیسری فیملی اور دوسرے ملکہ ملکہ وکٹوریہ کے پلاٹینم جیلے کے نتیجے میں. پانڈیمک میں صرف 20 سال کی عمر میں تقریبا 10 ملین افراد ہلاک ہو جائیں گے. اس وقت کراچی کی حیثیت کا ذکر کرنا ضروری ہے۔
انیسویسویں صدی کے قریب، کراچی 105،000 کی متوقع آبادی کے ساتھ، اس کے اسٹریٹجک اہمیت کے لحاظ سے بڑھتی ہوئی آبادی کے ساتھ، سوز کینال کے اس پہلو طرف صاف ترین شہر کے طور پر ابھر گیا۔
انڈیا کے وائسراء نے 1 9 00 میں ہسپتال کا دورہ کیا اور ملکہ وکٹوریہ کے پلاٹینم جیلے کو نشانہ بنانے کے لیے ایک یادگار پلاک کا اعلان کیا. پلاٹ اسی جگہ میں رکھی جاتی ہے جس میں ابتدائی طور پر ایک نرسنگ اسکول تھا اور بعد میں آج تک وکٹوریہ بلاک یا جیوب بلاک کے طور پر جانا جاتا ہے، جس میں پوری عمارت کی ورثہ ہے۔
صوبائی محکمہ ثقافت کی طرف سے مرمت اور بحال کرنے کی اجازت دی لیکن اس کے اصل ڈیزائن میں کسی بھی ساختمک تبدیلی کی وجہ سے. ہسپتال نے کراچی کے پرنسپل ہسپتال کے طور پر آزادی تک مؤثر طریقے سے کام جاری رکھا اور 1945 کے بعد جب زبردست اثرات مل گئے تو پھر گورنر سندھ سر ہگ ڈو نے طبی اسکول کو سندھ سے بمبئی یونیورسٹی سے کراچی سے تسلیم کیا اور ڈاؤ کی بنیاد رکھی. میڈیکل کالج اپنے موجودہ مقام میں 10 دسمبر 1945 کو ڈاکٹر رتھ کلومیٹر کے ساتھ پفاؤ ہسپتال اس سے منسلک ایک ہسپتال کے طور پر منسلک ہے۔
پاکستان کے ایک نئے ریاست کی تخلیق اس کے ساتھ لایا گیا ہے جس میں سینکڑوں لاکھوں افراد کو بھارت سے نکالنے کے لیے بڑے پیمانے پر امدادی اور بحالی کی کوششوں کی ضرورت ہے اور صحت کی ضروریات سمیت ان کی بنیادی ضروریات کو حل کرنے کے لیے کافی ناکافی اور تیار شدہ نظام کے ذریعہ. مرحوم فتویوں اور ابتدائی چھتوں کے دوران برقرار رکھنے والے ایک وزیٹر کی کتاب سے پتہ چلتا ہے کہ ڈاکٹر رتھ . پیفاؤ ہسپتال کا دورہ کئی حکمرانوں جیسے پاکستان وزراء، سفیروں اور ممتاز شخصیات جیسے وزرائے گئے تھے۔
لیڈی برڈ جانسن نے 1 961 داخلہ کے بعد امریکا کے نائب صدر کے مباحثہ خاص طور پر انکشاف کیا ہے: یہ پڑھتا ہے: "یہ دل سے توڑنے والا اور برکت والا ہے۔
میری ٹوپی آپ سے خواتین ڈاکٹروں سے دور ہے!" اس سے یہ پتہ چلتا ہے کہ گزشتہ چند دہائیوں میں صحت کی دیکھ بھال کا پیشہ ور زبردست مشکلات کے خلاف رہا ہے۔
1947 ء میں پاکستان کی تخلیق کے بعد، کراچی نئی حالت کا دار الحکومت بن گیا، دونوں میڈیکل کالج اور اس کے تدریس ہسپتال سندھ کے صوبائی حکومت کے زیر انتظام تھے۔
تاہم، 1949 میں، اشاعت اس کے بڑھتے ہوئے کام کا بوجھ کے حوالے سے ہوا تھا اور ڈاکٹر علی احمد ایس کاظم ہسپتال کے پہلے طبی سپرنٹنڈنٹ کے طور پر نامزد کیا گیا تھا۔
انہوں نے ہسپتال میں اچھی حکومتی نظام کا ایک نظام قائم کیا اور سینئر اکیڈمیوں اور ہسپتال کے انتظامیہ کی ایک ٹیم کی مدد سے پہلے ہی چند سال بعد ڈائریکٹر ہیلتھ سروس سندھ کے طور پر ان کی پوسٹنگ کرنے سے پہلے. کئی سالوں میں پروفیسر محمود محمود شاہ اور شمس الدین ایچ رحیمٹوولا کو دوسرے دوسرے منتظمین کو ہسپتال کے افعال کو بہتر بنانے کی کوشش میں ہسپتال کے پرنسپل ڈو میڈیکل کالج اور میڈیکل سپرنٹنڈنٹ کے عہدوں کو بھی ملا دیا گیا۔
تاہم، ڈو میڈیکل کالج کو ڈو میڈیکل کالج ڈو یونیورسٹی آف ہیلتھ سائنسز میں کچھ سال قبل اپ گریڈ کرنے کے بعد، ہسپتال کی تعلیمی اور انتظامی ذمہ داریوں کے درمیان ایک واضح کٹوتی ہے۔
ڈاکٹر روتھ . پیفاؤ ہسپتال ایک 1،0000 بستر کی عمودی دیکھ بھال والے عوامی ہسپتال ہے جس میں انڈر گریجویٹ اور پوسٹ گریجویٹ تعلیم اور تربیتی دونوں کا امتحان ہوتا ہے۔
یہ ڈو میڈیکل کالج سے متعلق تعلیمی تدابیر میں سے ایک ہے. یہ بات پاکستان کے سب سے بڑے درس و تدریس ہسپتال ہے، نہ صرف سندھ صوبے کے تمام علاقوں بلکہ بلوچستان کے پڑوسی صوبے بھی.
اس صوبہ کے سابق گورنر شاہ محمود صافی تھے، جن کی جگہ گلاب منگل کو تعینات کیا گیا، ان پر ہونے والے طالبان کے پے درپے حملوں کے بعد انھوں نے استعفیٰ دے دیا، تبھی لطف اللہ مشعل نے صوبہ لغمان کے گورنر کی حیثیت سے ذمہ داریاں مارچ 2008ء میں سنبھالیں۔
20 جون 2005ء کو صوبہ لغمان سے تین پاکستانیوں کو گرفتار کیا گیا، جو تعمیر نو کے سلسلے میں دورے پر موجود امریکی سفیر زلمے خلیل زاد پر قاتلانہ حملے میں ملوث تھے۔
لغمان افغانستان میں پہلا صوبہ تھا جہاں متنازع کارٹون کے خلاف مظاہرہ منعقد ہوا، پورے عالم اسلام میں ان کارٹونوں کی اشاعت پر احتجاج کیا تھا۔
20 اپریل 2007ء کو اتحادی افواج نے افغانی طالبان کے مشہور زمانہ کمانڈر گل حق پرست کو جاں بحق کر دیا، گل حق پرست گلبدین حکمت یار کے قریبی ساتھی بھی تصور کیے جاتے تھے۔
ساتویں صدی میں مشہور چینی سیاح ژیانگ ژینگ اس علاقے میں سفر کے دوران تشریف لائے اور ان کی تصانیف میں چند لوگ بدھ مت جبکہ اس علاقے جس کو لغمان کہا جاتا ہے کے زیادہ تر آبادی ہندو مت کی پیروکار تھی۔
ان دو اشخاص میں سے کسی کو بھی اس کلیہ کی ہندسہ تشریح نہیں سوجھی؛ مختلط عدد کو مستوی میں نقاط کے طور پر تصور کرنے کا خیال 50 سال بعد اُبھرا۔
یہاں وہ زاویہ ہے جو دائرہ پر نقطہ کو مبدا سے ملانے والی لکیر اور "مثبت افقی محور" کے درمیان ہے، جسے اُلٹی گھڑی کی سمت اور قطریہ میں ناپا جاتا ہے۔
آپ نے المدرسة النظاميہ میں داخلہ لیا، جہاں آپ نے اسلامی سائنس، قانون، حکمت و فلسفہ، تاریخ، عربی ادب اور اسلامی الٰہیات کی تعلیم حاصل کی۔
وہ شام، مصر، عراق، انتولیا بھی گئے، جہاں بڑے شہروں کی زیارت کی، گاہکوں سے بھرے پررونق بازار دیکھے، اعلیٰ درجہ کے فنون لطیفہ کے نمونوں سے محضوظ ہوئے اور وہاں کے علما اور فن کاروں سے ملاقاتیں کی۔
سعدیؔ نے بہت سی کتابیں تصنیف کیں جن میں گلستان، بوستان کو زیادہ شہرت ملی مگر ان کے علاوہ عربی قصیدہ قافیہ میم،طیبات، بدائع، خواتیم، قصائد فارسیہ، مراثی، طمعات، مثلثات، قصائد عربیہ، ترجیعات، مقطعات، مجلسِ ہزل، مطائبات، رباعیات، مفردات اور غزلیات بھی ہیں
آپ ایک بہت بڑے معلم مانے جاتے ہيں-آپ كى دو كتابيں گلستان اور بوستان بہت مشہور ہيں-پہلى كتاب گلستان نثر ميں ہے جبكہ دوسرى كتاب بوستان نظم ميں ہے- آپ نے سو برس كى عمر ميں شيراز، ايران ميں انتقال فرمايا-
چونکہ حجر الخیر معاویہ رضی اللہ عنہ کے سیاسی مخالف تھے اور اپنی اجتہادی رائے میں معاویہ کو حق پر نہیں سمجھتے تھے) اسی لیے اکثر لوگوں نے انہیں مظلوم قرار دیا ہے اور معاویہ رضی اللہ عنہ پر طعن کیا ہے جولوگ بنو امیہ کے تابعدار ہیں وہ کہتے ہیں انہیں امت مسلمہ کی اجتماعیت میں رخنہ ڈالنے کی وجہ سے قتل کیا گیا تھا اور اتحاد و وحدت امت جسے حضرت حسن رضی اللہ عنہ نے رسول اللہ صلی اللہ علیہ وسلم کی بشارت کے مطابق ایک مشروط صلح کے ذریعے قائم کیا تھا اس میں دوبارہ پھوٹ ڈالنے کے جرم میں ملوث سمجھے گئے تو انہیں شہید کر دیا گیا تھا۔
جنگ صفین کے بعد جب نہروان میں خارجیوں پر فوج کشی ہوئی تو میمنہ کی قیادت پر حجر الخیر مقرر ہوئے، غرض شروع سے آخر تک برابر امیر المومنین خلیفہ حضرت علیؓ کے دست وبازو رہے، حضرت علیؓ کی شہادت کے بعد بھی حجر کی فدویت اورجان نثاری میں فرق نہ آیا اور وہ اسی طرح جناب امیر کے خلف الصدق خلیفہ حضرت امام حسنؓ کے حامی اورخیر خواہ رہے، چونکہ حجر معاویہ کو برسرحق نہیں سمجھتے تھے، اس لیے حضرت حسن کی مشروط صلح کے بعد ان کی زبان سے ایسے نازیبا کلمات نکل گئے، جس سے حضرت حسن کو تکلیف پہنچی، انہوں نے کہا یا ابن رسول اللہ !
کاش میں یہ دن دیکھنے کے لیے زندہ نہ رہتا، آپ نے ہم کو عدل سے ہٹا کر جور کے راستہ پر ڈال دیا اورہم راہ حق کو چھوڑ کے باطل کے راستہ پر آگئے جس سے بھاگتے تھے، حضرت حسنؓ نے انہیں سمجھا بجھا کر خاموش کیا۔